gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 7000, del 10-04-2013 (2013/3068)

RESOLUCIÓ de 27 de març de 2013, de la Universitat d'Alacant, per la qual s'adjudica la plaça de professor contractat doctor número DC03971, en l'àrea de coneixement de Zoologia, a Carlos Valle Pérez.
--------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7000

Data del DOGV
:   10-04-2013

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2013/3068


Data del document
:   27-03-2013

Organisme emissor
:   Universitat d'Alacant

Tipus de document
:   Resolució

Anàlisi jurídica

 Descriptors 

:   * funcionari

RESOLUCIÓ de 27 de març de 2013, de la Universitat d'Alacant, per la qual s'adjudica la plaça de professor contractat doctor número DC03971, en l'àrea de coneixement de Zoologia, a Carlos Valle Pérez. [2013/3068]  
De conformitat amb la base desena del concurs de places de personal docent i investigador en règim de contractació laboral, convocat per la Resolució de 4 de desembre de 2012 (DOCV 12.12.2012), i a proposta de la comissió de selecció jutjadora de la plaça de professor contractat doctor número DC03971 de l'àrea de coneixement de Zoologia, Departament de Ciències del Mar i Biologia Aplicada, s'adjudica la plaça de professor contractat doctor número DC03971 a Carlos Valle Pérez.  
  
Contra la present resolució, que esgota la via administrativa, pot interposar-se recurs contenciós administratiu davant del jutjat contenciós administratiu dels d'Alacant que resulte competent en el termini de dos mesos comptats a partir de l'endemà de la seua publicació, de conformitat amb el que establix l'article 109 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, 6.4 de la Llei Orgànica 6/2001, de 21 de desembre, d'Universitats, i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, i potestativament podran interposar recurs de reposició en el termini d'un mes comptat a partir de l'endemà de la publicació de la present, davant del rector, de conformitat amb el que disposa l'article 116 de la Llei 30/1992, redactat d'acord amb la Llei 4/1999.  
  
  
Alacant, 27 de març de 2013.- El rector: Manuel Palomar Sanz.
Diari Oficial de la Generalitat Valenciana


Sumari del DOGV 7119, del 26-09-2013 (2013/9118)

Informació pública de la sol·licitud d'autorització administrativa, aprovació de projecte i declaració en concret d'utilitat pública, relativa a una instal·lació elèctrica. Expedient número ATLIRE/2013/3/03.
---------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7119

Data del DOGV
:   26-09-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/9118


Organisme emissor
:   Conselleria d'Economia, Indústria, Turisme i Ocupació

Tipus de document
:   Anunci

Informació pública de la sol·licitud d'autorització administrativa, aprovació de projecte i declaració en concret d'utilitat pública, relativa a una instal·lació elèctrica. Expedient número ATLIRE/2013/3/03. [2013/9118]  
D'acord amb el que preveuen l'article 9 del Decret 88/2005, de 29 d'abril, que establix els procediments d'autorització d'instal·lacions de producció, transport i distribució d'energia elèctrica que són competència de la Generalitat Valenciana, i l'article 144 del Reial Decret 1955/2000, d'1 de desembre, que regula les activitats de transport, distribució, comercialització, subministrament i procediments d'autorització d'instal·lacions d'energia elèctrica, se sotmet a informació pública la sol·licitud d'autorització administrativa i declaració en concret d'utilitat pública de la instal·lació elèctrica que s'indica:  
  
Peticionari: Iberdrola Distribución Eléctrica, SAU.  
Emplaçament de la instal·lació: termes municipals de Los Montesinos i San Miguel de Salinas.  
Documents sotmesos a informació pública:  
- Denominació del projecte: modificació d'un tram aeri de la LASMT 20 kV D/C entre ST San Miguel i Sector Asomadas, per afecció visual des de l'ermita la Marquesa, entre els suports A-1 i A-4, amb una longitud de 466 m.  
- Llista de béns i drets afectats.  
Pressupost: 24 885,88 €  
  
Es fa públic perquè totes les persones físiques o jurídiques que es consideren afectades en els seus drets puguen examinar la documentació relacionada en el Servici Territorial d'Energia, situat al carrer de Churruca, 29, d'Alacant, així com adreçar-hi les al·legacions (en doble exemplar) que consideren oportunes, en el termini de vint dies comptats a partir de l'endemà de la publicació d'este anunci.  
  
Si transcorre el termini i no hi fan al·legacions, es considerarà que hi estan d'acord, i decauran en el dret al tràmit corresponent, sense perjuí de la interposició dels recursos que siguen procedents contra la resolució definitiva del procediment, en els terminis legalment i reglamentàriament establits.  
  
Alacant, 3 de setembre de 2013.- El cap del Servici Territorial d'Energia: Ramón Esplugas Pérez.
Diari Oficial de la Generalitat Valenciana


Sumari del DOGV 6954, del 30-01-2013 (2013/754)

Informació pública de la modificació puntual número 3 de l'homologació global de les normes subsidiàries de planejament.
------------------------------------------------------------------------------------------------------------------------

### Dades del document

Número de DOGV
:   6954

Data del DOGV
:   30-01-2013

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2013/754


Data del document
:   24-01-2013

Organisme emissor
:   Ajuntament de Corbera

Tipus de document
:   Anunci

Descriptors 

:   * Corbera
    * pla d'urbanisme
    * administració local

Informació pública de la modificació puntual número 3 de l'homologació global de les normes subsidiàries de planejament. [2013/754]  
El Ple de l'Ajuntament, en sessió ordinària celebrada el dia 20 de desembre de 2012, va acordar sotmetre a informació pública el document de modificació puntual núm. 3 de la homologació global de les normes subsidiàries de planejament de Corbera. L'esmentada modificació consisteix en un canvi de la classificació i qualificació urbanística dels terrenys que conformen la Muntanya del Castell i en un canvi de la ubicació del parc públic urbà de la xarxa primària.  
Així mateix, es va acordar mantindre la suspensió del termini d'atorgament de llicències de parcel·lació, enderroc i usos en els terrenys que el vigent planejament qualifica com a parc públic urbà. Aquesta suspensió també afecta, respecte a l'indicat àmbit, totes aquelles iniciatives o procediments dirigits a executar l'ordenació vigent  
El període d'informació pública serà d'un mes a comptar de l'última publicació. Durant este període el projecte diligenciat del pla estarà dipositat, per a la seua consulta pública, en l'Ajuntament, així com estarà exposat en la pàgina web municipal . Així mateix, els interessats podran presentar les al·legacions que estimen pertinents en defensa dels seus drets i interessos.  
  
Corbera, 24 de gener de 2013.- L'alcalde: Jordi X. Vicedo Jiménez.
Diari Oficial de la Generalitat Valenciana


Sumari del DOGV 7023, del 14-05-2013 (2013/4454)

Notificació d'una resolució d'un recurs d'alçada. Expedient sancionador número 032010SAT000205.
-----------------------------------------------------------------------------------------------

### Dades del document

Número de DOGV
:   7023

Data del DOGV
:   14-05-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/4454


Organisme emissor
:   Conselleria d'Economia, Indústria, Turisme i Ocupació

Tipus de document
:   Anunci

Notificació d'una resolució d'un recurs d'alçada. Expedient sancionador número 032010SAT000205. [2013/4454]  
Pel present edicte es notifica a les empreses que a continuació s'indiquen, a les quals la Inspecció Provincial de Treball va practicar actes d'infracció que van donar lloc a un expedient sancionador, les resolucions dels quals van ser notificades i, resolts els recursos d'alçada, no van poder ser notificades les seues resolucions per haver desaparegut, haver canviat de domicili o altres causes anàlogues, segons el que disposa l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
  
Expedient: 032010SAT000205  
Empresa: José Tribaldos Fernández  
Últim domicili conegut: Carrer en projecte, fase II, Urbanització San Isidro, 50  
Població: Aspe  
  
A les empreses indicades se'ls fa saber que, en el termini de dos mesos a partir de la publicació d'este edicte, podran impugnar les resolucions directament davant de l'orde jurisdiccional social mitjançant demanda davant del jutjat social competent territorialment (articles 10.4 i 69 de la Llei 36/2011, de 10 d'octubre, reguladora de la Jurisdicció Social) i a estos efectes podran examinar en el termini indicat l'expedient que es troba en la Direcció Territorial d'Economia, Indústria, Turisme i Ocupació de la província corresponent. Tot això sense perjuí de qualsevol altre recurs que es considere oportú.  
  
València, 23 de abril de 2013.- El director general de Treball, Cooperativisme i Economia Social: Rafael Miró Pascual.
Diari Oficial de la Generalitat Valenciana


Sumari del DOGV 6958, del 05-02-2013 (2013/1094)

Notificació de resolució de procediment sancionador. Expedient número ESSANC 03/2012/0091.
------------------------------------------------------------------------------------------

### Dades del document

Número de DOGV
:   6958

Data del DOGV
:   05-02-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/1094


Organisme emissor
:   Conselleria de Governació i Justícia

Tipus de document
:   Anunci

Notificació de resolució de procediment sancionador. Expedient número ESSANC 03/2012/0091. [2013/1094]  
De conformitat amb el que disposen els articles 59.5 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es fa pública la notificació en extracte de la resolució de l'expedient sancionador que s'indica, instruït per la Conselleria de Governació a les persones interessades que a continuació s'indiquen, ja que s'ha intentat la notificació en l'últim domicili conegut i no s'ha pogut practicar.  
  
  
Exp. núm. ESSANC 03/2012/0091.  
Interessat: Vicente Paco Cánovas.  
Últim domicili conegut: c/ Julio Romero de Torres, número 2. Monòver.  
Resolució de sanció de procediment sancionador adoptada per la directora general de Seguretat i Protecció Ciutadana, de data 31.10.2012, en la qual s'adopten acords d'interés per a les persones interessades.  
  
  
L'expedient corresponent es troba en la Direcció Territorial de Governació d'Alacant, Rambla Méndez Nuñez, 41-12é, Alacant, davant de la qual les persones interessades podran comparéixer per a conéixer íntegrament el contingut íntegre de l'acte i en quede constància. Contra la referida resolució es podrà interposar recurs d'alçada i els assistix el dret d'al·legar per escrit allò que en la seua defensa estimen convenient, amb aportació de les proves que consideren oportunes, tot això dins del termini d'un mes comptat des de l'endemà de la present publicació.   
  
  
Alacant, 22 de gener de 2013.- La directora territorial de Governació: Araceli Martínez Márquez.
Diari Oficial de la Generalitat Valenciana


Sumari del DOGV 7053, del 25-06-2013 (2013/6370)

Notificació de la sentència dictada en el procediment d'expedient de domini, excés de cabuda número 574/2013.
-------------------------------------------------------------------------------------------------------------

### Dades del document

Número de DOGV
:   7053

Data del DOGV
:   25-06-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/6370


Organisme emissor
:   Jutjat de Primera Instància Número 4 de Gandia

Tipus de document
:   Edicte

Notificació de la sentència dictada en el procediment d'expedient de domini, excés de cabuda número 574/2013. [2013/6370]  
Expedient de domini. Excés de cabuda 000574/2013   
Demandant: Josefa López Orengo i Josefa López López (en representació de la comunitat hereditària de Francisco López Negre).   
Procurador: Ramón Juan Lacasa.   
Advocat/da: -  
Demandat: -  
Procurador/a: -  
Advocat/da: -   
Joaquín Femenia Torres, jutge del Jutjat de Primera Instància 4 de Gandia, faig saber que en este Jutjat se seguix el procediment expedient de domini. Excés de cabuda a instància de Josefa López Orengo, expedient de domini per a la immatriculació de les finques següents:   
  
«Urbana. La història registral d'esta finca procedix del número 32596. Una casa situada en el poble de Benipeixcar, hui per connexió Gandia, carrer del Lector Romero, número trenta-dos, composta de planta baixa i cambra alta, que ocupa una superfície de dos mil huit pams valencians quadrats, o siga, cent dos metres quadrats; limita, per la dreta entrant, amb faixa de terreny de nou pams i dos dits d'ampla, per tot el llarg; per l'esquerra, amb la de José Peiró; i pel fons, Antonio Colomina. Esta casa en l'actualitat està en estat ruïnós».  
  
Pel present edicte i en virtut d'allò que s'ha acordat en provisió d'esta data, es convoquen les persones ignorades a les quals poguera perjudicar la inscripció sol·licitada perquè, dins del termini dels 10 dies següents a la publicació d'este edicte, puguen comparéixer en l'expedient i al·legar el que els convinga segons dret.  
  
Gandia, 11 de juny de 2013.- El secretari judicial: Enrique Ferris Borrás.
Diari Oficial de la Generalitat Valenciana


Sumari del DOGV 7027, del 20-05-2013 (2013/4720)

Informació pública de la plantilla de personal.
-----------------------------------------------

### Dades del document

Número de DOGV
:   7027

Data del DOGV
:   20-05-2013

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2013/4720


Data del document
:   20-05-2013

Organisme emissor
:   Ajuntament de Torrevieja

Tipus de document
:   Anunci

Descriptors 

:   * Torrevieja
    * personal
    * concurs administratiu

Informació pública de la plantilla de personal. [2013/4720]  
  
  
  
Plantilla de personal  
Any 2013  
Província: Alacant. Corporació: Ajuntament de Torrevieja. Núm. de codi territorial: 03569.  
  
A) Funcionari de carrera  
  
Eduardo Dolón Sánchez, alcalde president de l'Ajuntament de Torrevieja, fa saber:  
  
Que el Ple d'este Ajuntament, en sessió realitzada el dia 30 de novembre de 2012, va aprovar la plantilla de personal per a l'any 2013, segons el text que es transcriu a continuació:  
  
  
  
  
  
B) Personal laboral fix  
  
  
  
  
C) Personal de duració determinada  
  
  
  
  
D) Personal eventual  
  
  
  
  
Nombre de funcionaris de carrera: 579.  
Nombre de laborals fixos: 49.  
Nombre de laborals de duració determinada: 5.  
Número de personal eventual: 19.  
Nombre total: 652.  
  
  
  
Plantilla de personal del Patronat Municipal del Certamen Internacional d'Havaneres i Polifonia any 2013  
  
  
A) Personal laboral fix  
  
  
  
  
  
B) Personal laboral de duració determinada  
  
  
  
  
  
\* \* \* \* \*  
  
  
Plantilla de personal  
Año 2013  
Provincia: Alicante. Corporación: Ayuntamiento de Torrevieja. Núm. de código territorial: 03833.  
  
  
A) Funcionario de carrera  
  
  
  
  
  
B) Personal laboral fijo  
  
  
  
C) Personal de duración determinada  
  
  
  
D) Personal eventual  
  
  
  
Número de funcionarios de carrera: 579.  
Número de laborales fijos: 49.  
Número de laborales de duración determinada: 5.  
Número de personal eventual: 19.  
Número total: 652.  
  
Plantilla de personal del Patronato Municipal del Certamen Internacional de Habaneras y Polifonía año 2013  
  
A) Personal laboral fijo  
  
  
  
  
B) Personal laboral de duracion determinada  
  

Diari Oficial de la Generalitat Valenciana


Sumari del DOGV 6956, del 01-02-2013 (2013/858)

Citació a compareixença als interessats en el recurs contenciós administratiu contra el Decret 141/2012, de 28 de setembre, del Consell, que simplifica el procediment per al funcionament d'indústries i instal·lacions industrials. Procedimento ordinari número 859/2012.
----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6956

Data del DOGV
:   01-02-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/858


Organisme emissor
:   Tribunal Superior de Justícia de la Comunitat Valenciana

Tipus de document
:   Anunci

Citació a compareixença als interessats en el recurs contenciós administratiu contra el Decret 141/2012, de 28 de setembre, del Consell, que simplifica el procediment per al funcionament d'indústries i instal·lacions industrials. Procedimento ordinari número 859/2012. [2013/858]  
Procediment ordinari 000859/2012  
De: Federació d'Empresaris del Metall de la Província d'Alacant. FEMPA, Federació Empresarial Metal·lúrgica Valenciana. FEMEVAL, i Federació del Metall de la província de Castelló. FEMECAS.  
Procurador: Jorge Ramón Castello Navarro.  
Contra: Consell.  
En esta secció ha interposat recurs contenciós administratiu la Federació d'Empresaris del Metall de la Província d'Alacant. FEMPA, Federació Empresarial Metal·lúrgica Valenciana. Femeval, i Federació del Metall de la Província de Castelló. FEMECAS, davant del Consell contra el Decret 141/12, de 28 de setembre, del Consell de la Generalitat Valenciana, que simplifica el procediment per al funcionament d'indústries i instal·lacions industrials, publicat en el Diari Oficial de la Comunitat Valenciana número 6873, d'1 d'octubre de 2012.  
  
En compliment d'allò que s'ha acordat en resolució de data 28 de gener, i conforme el que establix l'article 47.2 de la Llei de la jurisdicció contenciosa administrativa, es concedix el termini de nou dies, des de la publicació d'este anunci en el Diari Oficial de la Comunitat Valenciana, perquè es personen els qui tinguen interés legítim a sostindre la conformitat a dret de la disposició, acte o conducta impugnats.  
  
  
València, 28 de gener de 2013.- El secretari judicial: Juan García Mollà.
Diari Oficial de la Generalitat Valenciana


Sumari del DOGV 7043, del 11-06-2013 (2013/6089)

Correcció d'errades de la licitació número 1/13. Concessió de l'aprofitament de domini públic maritimoterrestre amb instal·lacions temporals en les platges de Port i Almardà, exercici 2013.
---------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7043

Data del DOGV
:   11-06-2013

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2013/6089


Data del document
:   07-06-2013

Organisme emissor
:   Ajuntament de Sagunt

Tipus de document
:   Correcció d'errades

Correcció d'errades

 Descriptors 

:   * Sagunt
    * contracte administratiu

Correcció d'errades de la licitació número 1/13. Concessió de l'aprofitament de domini públic maritimoterrestre amb instal·lacions temporals en les platges de Port i Almardà, exercici 2013. [2013/6089]  
Havent-se detectat un error material en els articles 1.1, 4.1, 6.2 i 11.1 del plec de clàusules administratives particulars rectores del contracte denominat del contracte denominat «Adjudicació de la concessió de l'aprofitament de domini públic amb instal·lacions temporals en les platges de Port i Almardà, exercici 2013», corregit mitjançant la Resolució d'Alcaldia, p. s. la segona tinenta d'alcalde, Concepción Peláez Ibáñez, de 7 de juny de 2013, s'obri un nou termini de huit dies naturals per a la presentació de proposicions, des del dia de la publicació de l'edicte de correcció en el Diari Oficial de la Comunitat Valenciana.  
  
  
Sagunt, 7 de juny de 2013.- La segona tinenta d'alcalde: Concepción Peláez Ibáñez.
Diari Oficial de la Generalitat Valenciana


Sumari del DOGV 6950, del 24-01-2013 (2012/12658)

Notificació de la sentència dictada en el procediment de divorci contenciós número 218/2011.
--------------------------------------------------------------------------------------------

### Dades del document

Número de DOGV
:   6950

Data del DOGV
:   24-01-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2012/12334


Organisme emissor
:   Jutjat de Primera Instància Número 3 de Torrevieja

Tipus de document
:   Edicte

Notificació de la sentència dictada en el procediment de divorci contenciós número 218/2011. [2012/12949]  
Divorci contenciós 000218/2011   
Demandant: Clemencia Alexandra Solís Bajaña.   
Procurador: Enrique Lucas Tomás.   
Demandat: Luis Abrahan Prieto Guevara.   
En el juí a què es fa referència s'ha dictat la resolució que té el text que, literalment, és com seguix:   
«Dispositiva  
Estime la demanda promoguda pel procurador senyor Lucas Tomás, en nom i representació de Clemencia Alexandra Solís Bajaña, contra Luis Abrahan Prieto Guevara i dispose el divorci d'ambdós cònjuges, amb els efectes legals inherents a la dita declaració, sense pronunciament exprés pel que fa a les costes processals produïdes.  
  
Notifiqueu esta resolució a les parts amb indicació que en contra i d'acord amb el que preveu l'article 455 de la Llei d'Enjudiciament Civil, pot interposar-se recurs d'apel·lació davant de l'Audiència Provincial a interposar davant d'este Jutjat en el termini de vint dies des de la seua notificació. Per a la seua interposició caldrà acreditar el depòsit de 50 euros exigit per la disposició addicional 15a de la Llei Orgànica 3/2009, de 3 de novembre, al requisit de la qual no se li donarà curs.   
  
Esta resolució és ferma, comuniqueu-la a la persona encarregada del registre civil de Torrevieja, per ser el lloc on consta la inscripció de matrimoni dels cònjuges.  
Expediu-ne una testimoniança i uniu-la a esta causa i registreu l'original en el llibre de sentències civils d'este Jutjat.   
Esta és la sentència que pronuncie, mane i firme.»   
En atenció al desconeixement de l'actual domicili o residència de la part demandada, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha ordenat publicar este edicte en el Diari Oficial de la Comunitat Valenciana per a portar a efecte la diligència de notificació.   
  
Torrevieja, 26 de novembre de 2012.- La secretària judicial: Amparo Marcos Martínez Arenas.